Foto: RIA Novosti / Andrey Stenin Niderlandiya parlamenti Ukraina uzra Malayziyaning MH17 reysidagi Boeing layneri halokati uchun Ukraina tomonini javobgarlikka tortishni nazarda tutuvchi taklifni ko‘rib chiqishdan bosh tortdi. Bu haqda TASS xabar bermoqda. Ta’kidlanishicha, «Demokratiya uchun forum» partiyasi rahbari Terri Bode shunday taklif bilan chiqqan. U Ukraina tomonini javobgarlikka tortish va qurbonlar yaqinlariga tovon pullari to‘lanishini ta’minlashni taklif qilgan. Bunday tashabbusni o‘ta o‘ng Ozodlik partiyasi ham qo‘llab-quvvatladi. Shuningdek, Bode «Malayziya aviayo‘nalishlari» kompaniyasini Malayziya havo kemasi halokati uchun javobgarlikka aksiyador sifatida jalb etishni ham taklif qildi, bu ham parlamentda qo‘llab-quvvatlanmagan. Eslatib o‘tamiz, avvalroq YeXHT MH17 halokatini surishtiruvdan o‘tkazishda ishtirok etmayotgani xabar qilingandi.